钦定古今图书集成/明伦汇编/氏族典/第191卷 > 萧仲宣
## 钦定古今图书集成/明伦汇编/氏族典/第191卷 > 萧仲宣

按《金史萧仲宣传》：“仲宣本名野里补，仲恭母弟。五岁，
遥授郡刺史，累加太子少师，为本班详稳。从天祚西
至石辇铎，辽主留仲宣侍母，遂与其母皆见获。太宗
嘉之，命权宣徽使，从睿宗伐康王。师还，家居者久之。
皇统二年，特授镇国上将军，历顺义、永定、昭义、武宁
四镇节度使。正隆二年卒。”